Ishockey-VM 2017 (toppdivisjonen)

Format

I gruppespillet er en round robin hvor 16 lag fordelt på 2 grupper (med 8 lag i hver) spiller syv gruppespillskamper mot på forhånd kjente motstandere. Med seier i regulær spilletid vil laget ta 3 poeng, med seier på overtid eller etter straffer vil laget ta 2 poeng og med nederlag på enten overtid eller straffer ta 1 poeng. Nederlag i ordinær spilletid gir null poeng.
De fire beste lagene i hver gruppe avanserer til kvartfinale. De lagene som blir sist i sin respektive gruppe rykker ned til Divisjon I A for 2018. Lagene som kommer på 5.- til 7.-plass har spilt ferdig i årets turnering.
Danmark, i regi av at de er arrangør av ishockey-VM i 2018, kan ikke rykke ned til Divisjon I A.

Prosedyre for overtid og straffeslag

Ved IIHFs årlige kongress i 2016 ble det besluttet å endre formatet for overtidsperioden og straffeslagskonkurransen fra og med 2016/17-sesongen. Overtidsperioden i det innledende gruppespillet spilles varer fem minutter og spilles med tre utespillere på hvert lag, og vinnes når et av lagene scorer et mål («sudden death»). I tilfelle av en utvisning spilles det fire mot tre eller fem mot tre. Når utvisningen utløper returnerer den utviste spillere på banen inntil neste spillstopp, hvoretter spill i tre mot tre fortsetter. Hvis kampen stadig er uavgjort avgjøres kampen på straffeslag, hvor hvert lag velger 3 spillere som skal prøve å score på motstanderens mål på best av 3. Hvis kampen stadig er uavgjort etter de 3 straffeslagene fortsetter det i sudden death inntil et av lagene scorer (som omtales som «Game Winning Shot», GWS).
I sluttspillskamper (med unntak av finalen) varer overtidsperioden 10 minutter og spilles fire mot fire. I finalen varer overtidsperioden 20 minutter og spilles med 5 mot 5. Alle sluttspillskamper skal i tilfelle av et uavgjort resultat avgjøres med straffeslag med fem skyttere (best av 5), etterfulgt av tie-breaker straffeslag etter behov.

Lagoppsett

Hvert lag vil bestå av minst 15 utespillere (løpere og backer) samt to målvakter. På det meste kan et lagoppsett bestå av 22 utespillere samt tre målvakter. Alle 16 deltakende lag, gjennom en bekreftelse fra deres respektive nasjonale forbund, blir nødt til å levere en liste over lagoppsett senest to uker før turneringsstart, og et endelig lagoppsett ved "passkontroll-møte" før turneringen starter. Lagene kan velge å la plasser stå åpne i troppen for å supplere med spillere fra blant annet NHL hvis de blir slått ut av Stanley Cup-sluttspillet. Disse spillerne skal senest innregistreres to timer før kampstart.

Gruppespill

Spilleplanen ble offentliggjort 9. august 2016. Alle klokkeslett er gitt i lokal tid UTC+02.00.

Sluttspill

Alle klokkeslett er gitt i lokal tid UTC+02.00.

Trekning

De fire best rangerte lagene i hver gruppe går videre til kvartfinalen. Laget rangert som nummer et i den ene gruppen gruppen spiller mot det fjerde beste laget i den andre gruppen, mens laget rangert som nummer to spiller mot laget rangert som nummer tre (altså 1A mot 4B, 2A mot 3B, 1B mot 4A og 2B mot 3A). De vinnende lagene går videre til semifinalene. Vinneren av 1A-4B spiller mot minneren av 2B-3A, mens vinneren av 1B-4A spiller mot vinneren av 2A-3B.
Hvis Tyskland kvalifiserte seg til kvartfinalen ville de spille i Köln mens Frankrike ville spille kvartfinalen i Paris. I tilfelle av at sluttstillingen i gruppespillet ville medføre at Tyskland og Frankrike skulle møte hverandre i kvartfinalen, ville kvartfinalene bli spilt mellom lag innenfor deres respektive gruppe.

Scoringseffektivitet

Kilde: IIHF.com